**NOTĂ INFORMATIVĂ**

la proiectul hotărârii Guvernului privind trecerea la pierderi sau la

deşeuri a bunurilor din rezervele de stat şi de mobilizare

|  |
| --- |
| **1. Denumirea autorului şi, după caz, a participanţilor la elaborarea proiectului** |
| Proiectul a fost elaborat de Ministerul Afacerilor Interne |
| **2. Condiţiile ce au impus elaborarea proiectului de act normativ şi finalităţile urmărite** |
| Proiectul hotărârii Guvernului a fost elaborat în temeiul art. 23 din Legea nr.104/2020 cu privire la rezervele de stat și de mobilizare și face parte din mecanismul de implementare a prevederilor acesteia. De asemenea, elaborarea și aprobarea Regulamentului Comisiei pentru stabilirea conformității bunurilor din rezervele de stat şi de mobilizare sunt prevăzute în Planul de acțiuni al Guvernului pentru anii 2020-2023, aprobat prin Hotărârea Guvernului nr. 636/2019 (Obiectivul 2.17, acțiunea 2.17.4), termenul de realizare a acestei acțiuni fiind luna iunie a anului 2021, iar indicatorul de monitorizare ,,*Hotărâre de Guvern aprobată*”.  Prin urmare, proiectul hotărârii Guvernului menționat urmărește executarea Legii nr. 104/2020 cu privire la rezervele de stat și de mobilizare și se încadrează în proiectele de acte normative care pot fi examinate și aprobate de către Guvernul al cărui mandat a încetat, deoarece potrivit art. 15 alin. (1) din Legea 136/2017 cu privire la Guvern, Guvernul al cărui mandat a încetat îndeplinește numai atribuții de administrare a treburilor publice.  Analizând рrоiесtul de hotărâre în cauză, prin prisma Hotărârii Curții Constituționale nr.7 din 4 martie curent pentru controlul constituționalității unor prevederi din Legea nr.136/2017 cu privire la Guvern, considerăm că acest proiect de act normativ poate fi aprobat de un Guvern al cărui mandat a încetat deoarece în acest sens, administrarea treburilor publice de către Guvern demisionar vizează trei categorii: 1) treburile curente, care îi permit statului să funcționeze, 2) treburile în curs, care au fost inițiate atunci cînd Guvernul avea competențe depline și care trebuie finalizate, 3) treburile urgente, care trebuie soluționate în mod imperativ pentru a se evita pericole foarte grave pentru stat și cetățeni, pentru viața economică și socială.  Proiectul în cauză poate fi referit la aliniatul 2) treburile în curs, care au fost inițiate atunci cînd Guvernul avea competențe depline și care trebuie finalizate.  Proiectul are drept scop instituirea Comisiei mixte de conformitate care să examineze oportunitatea și să decidă trecerea la pierderi sau la deșeuri a bunurilor din rezervele de stat și de mobilizare, precum și stabilirea procedurii în acest sens.  Instituirea unui mecanism de trecere la pierderi sau la deșeuri a bunurilor din rezervele de stat și de mobilizare este condiționat de faptul că în rezultatul modificării și actualizării Nomenclatorului bunurilor materiale din rezervele de stat și Nomenclatorului bunurilor din rezervele de mobilizare s-a creat un stoc considerabil de bunuri supranormă. Din cauza păstrării îndelungate, unele bunuri și-au pierdut din calitățile şi proprietăţile sale, iar comercializarea acestora este imposibilă din cauza degradării calitative, fiind moral și fizic învechite.  Prin urmare a apărut necesitatea de a evalua calitatea bunurilor din rezervele de stat și de mobilizare, iar în cazul în care au un nivel scăzut al calității, sunt fizic și moral învechite sau nu prezintă interes comercial să fie trecute la pierderi sau la deșeuri.  Or, reieșind din importanța majoră a rezervelor de stat și de mobilizarepentru întreaga populație a țării, întrucât statul asigură intervenția sa operativă pentru protecția populaţiei şi a teritoriului, pentru asigurarea funcționării stabile a economiei naţionale şi apărării țării în situațiile de urgenţă/excepţionale, în cazul apariției unor fenomene sociale sau economice, atentatelor teroriste, precum şi în scopul acordării ajutorului umanitar şi contribuirii la stabilitate în sectoarele economiei naţionale în cazul apariției unor disfuncționalități, se impune necesitatea stocării în rezervele de stat și de mobilizare a unor bunuri de înaltă calitate, corespunzătoare normelor și standardelor tehnice instituite pentru fiecare categorie de bunuri.  Proiectul urmează să intre în vigoare la data publicării în Monitorul Oficial al Republicii Moldova, deoarece, potrivit Planului de acțiuni a Guvernului pentru anii 2020-2023 acesta urmează să fie aprobat până în luna iunie 2021. |
| **3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** |
| Proiectul nu are drept scop armonizarea legislației naționale cu legislaţia Uniunii Europene. |
| **4. Principalele prevederi ale proiectului şi evidenţierea elementelor noi** |
| Obiectivul principal al proiectului constă în instituirea unei Comisii mixte de conformitate constituită din reprezentanții instituțiilor publice (Agenției Rezerve Materiale, Ministerului Agriculturii, Dezvoltării Regionale și Mediului, Ministerului Economiei și Infrastructurii, Ministerului Apărării, Ministerului Finanţelor, Agenției Medicamentului și Dispozitivelor Medicale, Inspectoratului General pentru Situații de Urgență), care va examina oportunitatea și va decide asupra trecerii la pierderi sau la deșeuri a bunurilor din rezervele de stat și de mobilizare.  Astfel, prin *proiectul hotărârii Guvernului* cu privire la trecerea la pierderi sau la deşeuri a bunurilor din rezervele de stat şi de mobilizarese propune aprobarea componenței Comisiei mixte de conformitate (anexa nr. 1), Regulamentul de activitate a acesteia (anexa nr. 2) și Regulamentul privind trecerea la pierderi sau la deșeuri a bunurilor din rezervele de stat și de mobilizare (anexa nr. 3).  Comisia mixtă de conformitate îşi va desfăşoara activitatea în conformitate cu [Legea nr. 104/2020](lex:LPLP20200618104) cu privire la rezervele de stat şi de mobilizare, Regulamentul de activitate, Regulamentul privind modul de trecere la pierderi sau la deșeuri a bunurilor din rezervele de stat și de mobilizare şi alte acte normative.  Regulamentul de activitate al Comisiei mixte de conformitate stabileşte atribuţiile, drepturile şi obligaţiile membrilor Comisiei, precum şi modul de organizare şi funcţionare a acesteia.  Suplimentar, reieșind din specificul domeniului de activitate al Comisiei mixte de conformitate, calitatea de membru al acesteia impune cerința de a dispune de dreptul de acces la secretul de stat și deținerea certificatului eliberat de subdiviziunea interioară de protecție a informațiilor atribuite la secretul de stat, fapt prevăzut în proiectul Regulamentului de activitate.  Regulamentul privind modul de trecere la pierderi sau la deșeuri a bunurilor din rezervele de stat şi de mobilizare (anexa nr. 3) reglementează procedura de trecere la pierderi sau la deșeuri a bunurilor din rezervele de stat și de mobilizare cu un nivel scăzut al calității, fizic învechite sau care nu prezintă interes comercial, cu excepția normelor perisabilității naturale.  Potrivit acestuia, constatarea bunurilor care au un nivel scăzut al calității, sunt fizic învechite sau nu prezintă interes comercial se va realiza de către Comisia de inventariere a Agenției Rezerve Materiale care, în cadrul desfășurării inventarierii bunurilor din rezervele de stat și de mobilizare, va întocmi Lista bunurilor propuse pentru a fi trecute la pierderi sau la deșeuri și Raportul privind propunerea de trecere la pierderi sau la deșeuri, cu descrierea detaliată a cauzei identificate, însoțit după caz de documente confirmative (pașapoarte, instrucțiuni, acte de constatare a stării tehnice, acte ce confirmă termenul de păstrareși valabilitate şi/sau expertiza etc.) alte informații, pe care le va prezenta Comisiei mixte de conformitate.  Respectiv, pentru a decide asupra trecerii la pierderi sau la deșeuri, Comisia mixtă de conformitate va examina Lista bunurilor, Raportul și documentele menționate și va efectua examinarea directă a bunului, în vederea stabilirii stării tehnice reale, cu deplasarea, după caz, la locul de păstrare a acestuia, cu dispunerea, în caz de necesitate, a efectuării expertizei privind stabilirea calității bunului.  Agenția Rezerve Materiale are dreptul, cu acordul Guvernului, să treacă, în baza deciziei Comisiei mixte de conformitate, la pierderi sau la deșeuri bunurile din rezervele de stat şi de mobilizare.  Procedura de trecere la pierderi sau la deșeuri a bunurilor din rezervele de mobilizare se va efectua cu respectarea prevederilor Legii nr. 245/2008 cu privire la secretul de stat.  Agenția Rezerve Materiale va institui o comisie internă care va gestiona bunurile trecute la deșeuri în colaborare cu Agenția de Mediu, conform prevederilor Legii nr.209/2016 privind deșeurile și a altor acte normative.  Totodată, un compartiment separat în rezervele de mobilizare îl constituie rezervele cu profil medical, destinat asigurării necesităţilor instituțiilor Ministerului Sănătăţii, Muncii şi Protecţiei Sociale pentru acordarea asistenţei medicale populaţiei în situaţii excepţionale și de urgență.  Respectiv, procedura de trecere la pierderi sau la deșeuri a medicamentelor și dispozitivelor medicale se va efectua de către Agenția Medicamentului și Dispozitivelor Medicale, pe bază de contract, conform procedurilor speciale. |
| **5. Fundamentarea economico-financiară** |
| Adoptarea și implementarea proiectului nu necesită alocarea resurselor financiare suplimentare de la bugetul de stat. |
| **6. Modul de încorporare a actului în cadrul normativ în vigoare** |
| Proiectul hotărârii de Guvern este elaborat în temeiul art. 23 din Legea nr.104/2020 cu privire la rezervele de stat și de mobilizare și se încadrează în cadrul normativ de implementare a prevederilor acesteia.  Urmare aprobării prezentului proiect nu va fi necesară modificarea şi completarea altor acte normative. |
| **7. Avizarea şi consultarea publică a proiectului** |
| În scopul respectării prevederilor Legii nr. 239/2008 privind transparența în procesul decizional și actele normative în domeniul transparenței în procesul decizional, anunțul privind inițierea elaborării proiectului a fost plasat pe pagina web oficială a Ministerului Afacerilor Interne (www.mai.gov.md), precum și pe portalul [www.particip.gov.md](http://www.particip.gov.md). |

**Secretar general al ministerului Ianuș ERHAN**